Han fikk dr.med. i 1981 ved Institutt for anatomi og cellebiologi ved Universitetet i Bergen og begynte sin forskning på celledød etter opphold i Frankrike på slutten av 1980-tallet. I samarbeide med Olav Vintermyr og Gunnar Houge har han påvist hvordan blågrønne mikroalger (cyanobakterier) fikk kreftceller til å dø i løpet av et halvt til noen få minutter. Kreftcellene mangler jo ellers tendensen til celleselvmord, «programmert død», slik andre celler har. Dette algesamarbeidet har vært mye med Gjert Knutsen ved Institutt for mikrobiologi (Mast-programmet, 1995). Døskeland har hatt forskningsopphold ved Vanderbilt University i USA og ved Université Libre de Bruxelles.